laion/Wikipedia-Exotic huggingface dataset:
נמרוד (אונייה, 1867)

"נמרוד" (באנגלית: Nimrod) הייתה האונייה בה יצא חוקר הקוטב ארנסט שקלטון ב-1907 בראש המשלחת הנושאת את שמה אל הקוטב הדרומי. הייתה זו יכטת קיטור בתפוסה ברוטו של 334 טונות, ששימשה לציד לווייתנים וכלבי ים. היא נבנתה במספנת "סטיבן" בדאנדי, ובנייתה וציודה הושלמו בינואר 1867. כשנבחרה על ידי שקלטון לשמש כאוניית המשלחת, הייתה "נמרוד" בת 41 שנים. הוא קנה אותה במחיר 5,000 לירות שטרלינג ושינה את מערך המעטה שלה מסקונר למעטה של ברקנטינה. מהירותה המקסימלית בכוח המנוע בלבד הייתה 6 קשרים. כמות האספקה שהוטענה באונייה הייתה כה גדולה, עד כי לא נותר בה מקום עבור הפחם שנדרש להפלגה מניו זילנד אל אנטארקטיקה, והיא נגררה על ידי אוניית המשא הנודדת "קוניה" (Koonya) עד שולי משטח הקרח הנטרד. ממשלת ניו זילנד מימנה מחצית מעלות הגרירה, וסר ג'יימס מילס, יו"ר חברת אוניות הקיטור "יוניון" מימן את החצי הנותר. רב החובל של "קוניה" בהפלגה זו היה קפטן פרדריק פרייס אוואנס. "נמרוד" יצאה להפלגתה תחת פיקודו של רב החובל רופרט אינגלנד, אך שקלטון לא היה מרוצה מתפקודו והחליף אותו בקפטן פרדריק פרייס אוואנס, והוא שפיקד על האונייה בהפלגת ההצלה שלה ב-1909. לאחר שובה לאנגליה מכר שקלטון את האונייה. ב-31 בינואר 1919 עלתה "נמרוד" על החוף ב-Barber Sands, ליד נורפוק והתרסקה. מבין צוותה שמנה 12 איש ניצלו שניים בלבד. על שמה קרוי קרחון נמרוד באנטארקטיקה. מדיה וקבצים בנושא נמרוד בוויקישיתוף Paine, Lincoln P. (2000). Ships of Discovery and Exploration. Boston: Houghton Mifflin Harcourt. p. 102. Search results for "1055047. Miramar Ship Index. Retrieved 31 December 2008. Riffenburgh, Beau (2004). Nimrod: Ernest Shackleton and the Extraordinary Story of the 1907–09 British Antarctic Expedition. London: Bloomsbury Publishing. pp. 306–7. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
התרנגולת הקטנה והחכמה

התרנגולת הקטנה והחכמה (נקרא בהפצתו המקורית בארץ תרנגולת חרוצה, באנגלית: The Wise Little Hen) הוא סרט הנפשה מסדרת סימפוניות טיפשיות של וולט דיסני שיצא בשנת 1934. הסרט, שמבוסס על הסיפור התרנגולת האדומה הקטנה, מציג את הופעת הבכורה של דונלד דאק. אף על פי שחברת ההפצה יונייטד ארטיסטס בחרה את 9 ביוני 1934 כתאריך שחרור הסרט, הוא למעשה הוצג לראשונה ב-3 במאי 1934 בבית הקולנוע "Carthay Circle" שבלוס אנג'לס עבור מופע צדקה, בעוד שהוא קיבל מאוחר יותר את הצגת הבכורה הרשמית שלו ב-7 ביוני ברדיו סיטי מיוזיק הול בעיר ניו יורק. את ההנפשה יצרו האומנים ארט באביט, דיק הומר, קלייד ג'רונימי, לואי שמיט ופרנצ'י דה טרמודן (בסיוע של קבוצת אנימטורים זוטרים בראשותו של בן שרפסטין). הסיפור הועבד לרצועת קומיקס על ידי טד אוסבורן ואל טאלייפרו, והיה להופעתו הראשונה של דונלד דאק בקומיקס של דיסני. במרכז העלילה תרנגולת קטנה וחכמה המחפשת מישהו שיעזור לה לזרוע את צמחי התירס שלה. "פטר החזיר" ו"דונלד דאק" טענו כי יש להם כאב בטן כדי להתחמק מהמטלה. כך התרנגולת נאלצת לשתול אותם בעצמה בסיוע של אפרוחיה. כאשר מגיע העת לקצור את התירס, פטר ודונלד שבים וטוענים כי כואבת להם הבטן, אך בשונה מהפעם הקודמת, התרנגולת מבחינה בהונאה. היא מחליטה להכין מגוון מאכלים מהתירס, והולכת אל פטר ודונלד, אך עוד לפני שהיא מספיקה להגיד להם על המאכלים, הם מזייפים כאב בטן נוסף, וברגע שהיא מציינת כי הביאה אותם עבורם, באורח פלא הם מתחילים להרגיש טוב יותר. התרנגולת מחליטה ללמד אותם לקח, ובמקום את אחד ממאכליה, היא נותנת להם לבלוע שמן קיק, כביכול כדי לסייע לכאב הבטן שלהם. התרנגולת הקטנה והחכמה - פלורנס גיל דונלד דאק, פטר החזיר - קלרנס נאש אפרוחים - פורב פולן "התרנגולת הקטנה והחכמה", במסד הנתונים הקולנועיים IMDb (באנגלית) "התרנגולת הקטנה והחכמה", באתר AllMovie (באנגלית) "התרנגולת הקטנה והחכמה", באתר דיסני+ סרטים (באנגלית) "התרנגולת הקטנה והחכמה", במסד הנתונים הקולנועיים KinoPoisk (ברוסית) "התרנגולת הקטנה והחכמה", הסרט באתר Bcdb (באנגלית) "התרנגולת הקטנה והחכמה", הסרט באתר יוטיוב Kaufman, J.B. (8 ביוני 2020). "When's Your Birthday?". Cartoon Research. נבדק ב-26 בספטמבר 2020. {{cite web}}: (עזרה) https://www.nli.org.il/he/newspapers/haretz/1935/10/25/01/article/71.2 "Happy Birthday Donald Duck! Walt Disney's "The Wise Little Hen" (1934) |". Cartoon Research. נבדק ב-14 במרץ 2018. {{cite web}}: (עזרה) Lenburg, Jeff (1999). The Encyclopedia of Animated Cartoons. Checkmark Books. pp. 74–76. ISBN 0-8160-3831-7. נבדק ב-6 ביוני 2020. {{cite book}}: (עזרה) Merritt, Russell; Kaufman, J. B. (2016). Walt Disney's Silly Symphonies: A Companion to the Classic Cartoon Series (2nd ed.). Glendale, CA: Disney Editions. pp. 148–149. ISBN 978-1-4847-5132-9. Malone, Patrick A. "The Wise Little Hen". The Encyclopedia of Disney Animated Shorts. אורכב מ-המקור ב-26 ביולי 2011. {{cite encyclopedia}}: (עזרה) Duvall, Earl; Taliaferro, Al; Osborne, Ted; De Maris, Merrill (2016). Silly Symphonies: The Complete Disney Classics, vol 1. San Diego: IDW Publishing. ISBN 978-1631405587.
קוטקה באסקט

מועדון הספורט קוטקה (בפינית: Kotkan Työväen Palloilijat), היא קבוצת כדורסל פינית מהעיר קוטקה, המתמודדת בליגה הפינית. הקבוצה הוקמה בשנת 1927 כחלק מ"מועדון הספורט של קוטקה" (Kotkan Työväen Palloilijat). הקבוצה משתתפת בליגה הבכירה מאז הקמתה, ובמשך השנים שמרה על מקומה בצמרת הליגה וזכתה באליפויות ובגביעים. בעונת 1991/92 השתתפה הקבוצה בגביע ספורטה, ובהמשך בשלבים המוקדמים של הסופרוליג (1993, 1994, 1995). בעונת 2013/14 תשתתף בשלב הבתים של היורוצ'לנג'. הקבוצה מארחת בסטבקו ארנה, המכיל 2,000 מקומות ישיבה. הליגה הפינית: אליפות (6): 1958, 1967, 1988, 1991, 1993, 1994 מקום שני: 1960, 1961, 1985, 1986, 1987, 1990, 2013 חצי גמר: 2002, 2003, 2004, 2007, 2011 הגביע הפיני: זכייה (9): 1978, 1983, 1984, 1985, 1987, 1990, 1993, 2003, 2004 חצי גמר: 2013 מדיה וקבצים בנושא קוטקה באסקט בוויקישיתוף אתר האינטרנט הרשמי של קוטקה באסקט (בפינית)
לינקס (פירושונים)

האם התכוונתם ל... שונר (נקרא גם "לינקס") - סוג במשפחת החתוליים לינקס (קבוצת כוכבים) – קבוצת כוכבים בחלק הצפוני של השמים מינסוטה לינקס – קבוצת כדורסל נשים אמריקאית המשחקת בליגת ה-WNBA Lynx (דפדפן) – דפדפן טקסטואלי לינקס - דגם של שריונית דיימלר דינגו "Lucid Lynx" - "שונר צלול", שם קוד לגרסת מערכת ההפעלה אובונטו גרסה 10.04 LTS LYNX (משגר רקטות) – משגר רקטות מתוצרת תעש מערכות לינוקס – מערכת הפעלה
הים המזרחי (הירח)

הים המזרחי (בלטינית: Mare Orientale) הוא ים ירחי הנמצא בשוליים המערביים של הצד הירחי הנראה, בקווי אורך ורוחב 19.4° דרום ו-92.8° מערב. מראהו דומה למטרת ירי ענקית שקוטרה כ-930 ק"מ. מקור פרדוקס שמו נובע מן העובדה כי למשך מאות בשנים שירטטו הסלנוגרפים את מפות הירח כשקוטבו הדרומי בקצה העליון, בשל התמונה ההפוכה שהופיעה לרוב בטלסקופים הראשונים – מה שהביא לבלבול (ואף נוח יותר להתייחס לצד זה כסמוך לצד המזרח בכיפת השמיים הארצית). בשנת 1961 שונו ההגדרות על־פי כיווני צפון-דרום (המקבילות לכדור־הארץ) וקווי הזריחה והשקיעה. קוטר מכתש הפגיעה העיקרי 327 ק"מ. בתצלום ניתן להבחין ב"הרי הקורדילרה" שגובהם מגיע ל-6,000 מ' הסוגרים על האגן כטבעת. 6 טבעות הרים קונצנטריות נוספות שביניהן עמקים ממולאים חלקית בחומר מקיפים אותו, ובכך מגיע קוטרו לגודלו המרבי האמור לעיל. על פני 1,000 ק"מ נוספים זרועים פני השטח עיי מפולת גדולים, אשר ברור כי הועפו מתוככי המכתש בעוצמה אדירה. הים נוצר ככל הנראה מפגיעת אסטרואיד שקוטרו 50–100 ק"מ. הואיל ועיי המפולת רבים יותר ממערב למכתש, משתער מכך כי העצם התקרב לירח מצד מזרח ופגע בו מאחור. משך שנים רבות הופיע צדו זה של הירח לעיני האסטרונומים במבט צדדי ובלתי ברור, עד יום ה-25 במאי 1967 בו חלפה הגשושית לונר אורביטר 4 מעליו וצילמה את מראהו לראשונה במבט אנכי. האסטרונום ג'ררד קאיפר מאוניברסיטת אריזונה סבר כי אם ניתן היה לראותו בצד הקרוב ממש, מיתולוגיה שלמה הייתה נוצרת סביבו. מדיה וקבצים בנושא הים המזרחי בוויקישיתוף למעשה, הים המזרחי אינו נראה עקב מיקומו המקורב בגבול האופק המערבי והלאה אל עבר הצד הנסתר – ייתכן כי נצפה קלושות בעבר על קו האופק אך ורק בשל ליברציות הירח
Arcade Fire (EP)

Arcade Fire (שנודע גם בשם הלא-רשמי Us Kids Know) הוא המיני-אלבום (EP) של להקת האינדי-רוק הנושאת את אותו השם, ארקייד פייר. האלבום הוצא עצמאית על ידי הלהקה ב-2003 ונמכר בהופעותיהם וכן היה זמין באתר שלהם. ה-EP עבר מאסטרינג מחדש ונארז בצורה מחודשת לקראת ההוצאה לאור המחודשת שלו על ידי Merge Records לאחר שהמעריצים נהרו אחרי האלבום המלא הראשון של הלהקה (Funeral) וחיפשו להאזין לעוד חומרים מאת הלהקה. המיני-אלבום קיבל ביקורות חיוביות ממבקרי המוזיקה, עם זאת, חלקם ציינו שהוא נחות לעומת אלבום הבכורה ולאורו מודגשת מאוד הבוסריות שלו. הנושאים בהם עוסקת יצירה זו כוללים: הורים, חיים בפרברים, אהבה חדשה, פחדים ועוד. השיר השלישי באי פי, "No Cars Go", הוקלט מחדש לאלבום המלא השני של הלהקה, Neon Bible. בקיץ 2002, נסעו ארקייד פייר לתקופה קצרה למיין להקליט את המיני-אלבום. הסיבה שנסעו לשם היא שהוריו של וין עברו לשם באותה תקופה, לאחר שאביו של וין קיבל שם עבודה. בשנה שלאחר מכן הלהקה הוציאה לאור את האי פי והחלה מוכרת אותו באתר שלהם וכן בהופעותיהם (שכן לא היו חתומים בשום לייבל שיפיץ אותם). ארקייד פייר נפגשו עם מספר לייבלים על מנת להוציא את אלבום הבכורה שלהם וחתמה לבסוף עם Merge Records משום שהסולן [וין באטלר] אהב להקות כמו המגנטיק פילדס (Magnetic Fields)] ו-ניוטרל מילק הוטל שכבר היו חתומות עם הלייבל. ב 2004 הוציא לאור הלייבל את האי פי דרך האתר שלהם, לאחר ההצלחה של Funeral. בשנה לאחר מכן, הלייבל דאג שהמיני-אלבום יעבור מאסטרינג מחדש ויארז מחדש והחל משווק את האלבום לראשונה לחנויות המוזיקה. ה־EP קיבל ביקורות חיוביות פושרות יחסית בשל הבוסריות שלו, שיוחסה לכך שהלהקה עדיין לא הייתה מספיק בטוחה ביכולות ובצליל שלה כשהקליטה. מבקר AllMusic, ג'יימס כריסטופר מונגר, העניק לו ציון של שלושה כוכבים וחצי מתוך חמישה והסביר, שבעוד שכל שבעת השירים הכלולים ב־EP מאוד מפוכחים וברורים, הם לא ממוקדים דיים באותה מידה שהם יפים, דבר שמביא לאווירה חלומית וקצת לא מציאותית, אווירה זו מצליחה להפוך כל חתך, עמוק ככל שיהיה להרגיש כמו שריטה. בעיני מונגר, שיאי האלבום הם "Old Flame", "No Cars Go" ו-"Vampire/Forset fire". המגזין Stylus שנתן את הציון +B לאי פי, כתב שהוא מהווה מאמץ חזק והוא בין האלבומים הטובים שהקהל פסח עליהם לשנת 2003 אבל עדיין האי פי לא קרוב להשוואה להופעה החיה של הלהקה. פיצ'פורק נתנו ציון 6.8 מתוך 10, והרחיבו שהיצירה הזו באה בתקופה שהלהקה עדיין אינה בטוחה ביכולותיה מספיק. עוד ציין מבקרם, כי המהלכים המוזיקליים פחות עשויים והשינויים שלהם לא מספיק מעודנים, בעוד שבFuneral מהלכים דומים שעשויים טוב יותר ומבוימים מוצלח יותר מתגמלים את המאזין הרבה יותר. לעומת זאת, הוסיף סטפן דאוזנר (המבקר המדובר מפיצ'פורק), יש רגעים במיני-אלבום שלא רק רומזים לגבהים אליהם יגיע Funeral אלא מתרוממים לשיאים כאלו בעצמם. כל השירים באלבום נכתבו על ידי וין באטלר ורז'ין שאסיין, למעט "Headlights look like diamonds" שנכתב על ידי וין, רז'ין וג'וש דאו. מידע על האלבום Arcade Fire באתר MusicBrainz מידע על האלבום Arcade Fire באתר AllMusic האלבום Arcade Fire באתר Discogs [1] http://pitchfork.com/features/interviews/5963-the-arcade-fire/3 http://www.allmusic.com/album/arcade-fire-ep-mw0000378727 http://www.stylusmagazine.com/reviews/the-arcade-fire/the-arcade-fire.htm http://www.sputnikmusic.com/review/3148/Arcade-Fire-The-Arcade-Fire http://www.allmusic.com/album/arcade-fire-ep-mw0000378727
דיוויזיית הכוחות המיוחדים ה-15

דיוויזיית הכוחות המיוחדים ה-15 היא דיוויזיית כוחות מיוחדים בצבא הסורי, המשתייכת לקורפוס הראשון ושוכנת באזור הר הדרוזים בדרום-מערב סוריה. למרות השיוך של הדיוויזיה ככוחות מיוחדים, היא למעשה מורכבת משני רגימנטים של כוחות מיוחדים ורגימנט משוריין אחד, מה שהופך את הרכבה לדומה יותר לדיוויזיה ממוכנת. הדיוויזיה הוקמה בשנת 1994 עם הארגון מחדש של פיקוד הכוחות המיוחדים, דבר קיומה של הדיוויזיה נגלה לציבור העולם המערבי רק עם תחילת מלחמת האזרחים בשנת 2011. יעודה של הדיוויזיה הוא לאבטח את האזור דרומית לדמשק, לאורך הגבול עם ירדן, אימונם של לוחמי הכוחות המיוחדים בלוחמה הררית נותן להם יתרון בהגנה על האזור ההררי של הר הדרוזים. במהלך הלחימה במלחמת האזרחים, הצבא הסורי העביר יחידות של כוחות מיוחדים להשתתף בקרבות לצד יחידות צבא רגילות, במטרה למנוע עריקות ביחידות הרגילות. כחלק מתפיסה זו, כוחות הדיוויזיה התפרסו במוקדי הלחימה השונים. בתחילת 2011, הועבר הרגימנט ה-35 לאזור דרעא יחד עם הרגימנטים ה-41 וה-47. ישנם דיווחים על כך שלרגימנטים אלו סופחו גדודים רגילים שנלחמו תחת פיקודם. ישנם דיווחים על כך שככל הנראה לוחמי הרגימנט ה-35 הרגו מפגינים בלתי חמושים באזור דרעא באפריל 2011. באוקטובר 2012 הגיעו דיווחים כי הרגימנט ה-35 בפיקודו של לִואא' רמדאן מחמוד רמדאן, למעשה הושמד בקרבות באזור אידליב בצפון המדינה כאשר הבסיס בו הוא שכן נכבש על ידי צבא סוריה החופשית. כחודש לאחר מכן נכבש 'בסיס 46' של הרגימנט ה-46, מהמעוזים החשובים של השלטון הסורי באזור חלב, הרגימנט ככל הנראה פעל יחד עם כוחות הדיוויזיה. שני הרגימנטים האחרים של הדיוויזיה, ה-127 וה-404, נשלחו ללחימה באזור חומס בפברואר 2012. נכון לאפריל 2023, רוב יחידות הדיוויזיה התפרקו והיא אינה מגייסת חיילים נוספים לשורותיה. המבנה הכללי של הדיוויזיה על שלושת רגימנטי הכוחות המיוחדים שלה נשמר רק על הניר ולא ברור בפועל מה כוחה המבצעי. הרגימנט ה-35 ככל הנראה הושמד באוקטובר 2012. מתוך דו"ח ארגון זכויות האדם 'Human Rights Watch'. Al Arabia, Syrian rebels set up camp on hilltop Base 46, ה-21 בנובמבר 2012. The Danish Immigration Service, Syria: The Special Forces and the elite units, 2023
ת'נדרבולטס

ת'נדרבולטס (באנגלית: Thunderbolts) היא קבוצה בדיונית של גיבורי-על שמורכבת בעיקר מנבלי-על שחזרו למוטב, המופיעה בחוברות הקומיקס ביקום מארוול קומיקס. הקבוצה המקורית הופיעה לראשונה בחוברת The Incredible Hulk #449 מינואר 1997, ונוצרה על ידי הכותב קורט בוסיאק והמאייר מארק באגלי. ת'נדרבולטס הוצגה לראשונה כקבוצת גיבורי-על בדומה לקבוצת האוונג'רס, אשר הוקמה כאשר חברי האוונג'רס הוכרזו כמתים לאחר אירוע הקרוס אובר "אונסלוט" של שנת 1996. אולם, בדפים האחרונים של הגיליון הראשון התברר כי מדובר באדוני הרשע שמתחזים לגיבורי-על. בחוברות הקומיקס של ת'נדרבולטס הוצגו תמות כדוגמת הרצון לכפרה וטבעה של גבורה. בסיפורים מאוחרים יותר, חברי הקבוצה דחו מעליהם את מנהיגותו של ברון זמו וביקשו להפוך לגיבורים בזכות עצמם, עד אשר הוקאיי הפך למנהיגם. סדרת החוברות זכתה לשבחים בשל השימוש בדמויות משנה מיקום מארוול וכן השימוש בעלילה המשכית. עד כה הוצגו מספר גלגולים של הקבוצה, כאשר בין המנהיגים שלה נכללו ברון זמו, נורמן אוסבורן, לוק קייג', הענק האדום, חייל החורף וקינגפין. ביוני 2022 הוכרז רשמית כי סרט לייב אקשן בעל אותו שם של הקבוצה מתוכנן כחלק מסרטי היקום הקולנועי של מארוול, כאשר נבלים ואנטי-גיבורים אשר הופיעו בסרטים הקודמים ייקחו בו חלק. את הסרט יביים ג'ק שרייר ויככבו בו ג'וליה לואי-דרייפוס כולנטינה אלגרה דה לה פונטיין, פלורנס פיו כילנה בלובה/האלמנה השחורה, דייוויד הארבור כאלכסיי שוסטקוב/השומר האדום, ואייט ראסל כג'ון ווקר/סוכן ארצות הברית, סבסטיאן סטן כבאקי בארנס/חייל החורף, האנה ג'ון-קאמן כאווה סטאר/הרוח, אולגה קורילנקו כאנטוניה דרייקוב/טאסקמאסטר והאריסון פורד כגנרל תדאוס "ת'נדרבולט" רוס. ברון זמו זימן כמה מבני בריתו לשעבר כדי להציל את שומר ראשו לשעבר של אביו. חברים אלה היו מגלגולה הרביעי של קבוצת אדוני הרשע שלו, וכללו את החיפושית, פיקסר, סונגבירד ומונסטון. זמו ראה בהתאספות לא שגרתית שכזו כסימן, והחליט לשקם את אדוני הרשע ולתקוף את האוונג'רס. אולם, לפני שהם יכלו לבצע את זממם, מרבית גיבורי-העל - כולל חברי האוונג'רס - נהרגו בידי אונסלוט. המוות של גיבורי-העל יצר לזמו ולאדוני הרשע הזדמנות פז. זמו הבין שהעולם זקוק לאלופים בעלי כוחות-על, ושקבוצתו יכולה למלא את הצורך הזה. על ידי התחזות לגיבורי-על, אדוני הרשע יוכלו להרוויח את אמון הציבור ולבסס עמדת כוח שתעמוד בקנה אחד עם האוונג'רס. וכך, בזמן שהקבוצה הרוויחה את אמון הציבור, זמו האמין שהם יקבלו גישה לכל סודותיהם של חברי האוונג'רס ושל סוכנות הביון S.H.I.E.L.D - מידע אותו ימכור זמו לעולם התחתון. יחידת המתאבדים - קבוצה דומה של חברת DC קומיקס המתחרה דף הקבוצה באתר הרשמי של מארוול קומיקס דף הקבוצה בפרויקט פאנדום של מארוול קומיקס Marvel’s ‘Thunderbolts’ Movie Taps Jake Schreier As Director, Justin Kroll, June 9th 2022 Marvel Recruits Harrison Ford To Replace The Late William Hurt In The MCU, Jeremy Mathai, October 13th 2022 Thunderbolts '97 Annual
ראש (פירושונים)

האם התכוונתם ל... ראש – איבר בגוף בעלי חיים, בדרך כלל בעל צורה מעוגלת או מאורכת, וממוקם בחלק העליון בגוף ראש (מנהיג) – בעל התפקיד הבכיר בארגון מסוים, מנהיגו של ארגון זה ראש (להקה) – להקה קנדית ראש (עיירה) – עיירה במחוז הורדנה, בלארוס Rush (סרט) – סרט קולנוע על היריבות בין ניקי לאודה לג'יימס האנט אישים בשם זה איאן ראש – כדורגלן ולשי בנג'מין ראש – פוליטיקאי אמריקאי, מהאבות המייסדים של ארצות הברית. ברנדון ראש – כדורסלן אמריקאי ג'ניפר ראש – זמרת אמריקאית טום ראש – מוזיקאי אמריקאי רא"ש – רבינו אשר, מגדולי הראשונים, אחד משלושת עמודי ההלכה רש רוש
ראש (מנהיג)

ראש הוא בעל התפקיד הבכיר בארגון מסוים, מנהיגו של ארגון זה. פעמים רבות מופיע בצירוף עם שם הארגון, למשל: ראש הממשלה ראש האופוזיציה ראש העיר ראש הגולה ראש ישיבה ראש המטה הכללי. לעיתים משמשת המילה "נשיא" במקומה של המילה "ראש" לתיאור מעמד דומה. לעיתים ניתן תואר זה לאדם בכיר יחסית, אף שאינו הבכיר ביותר בארגון: ראש לשכה – ממונה על לשכתו של מפקד או מנהל, אך כפוף לאותו מפקד או מנהל ראש מטה – ממונה על המטה של יחידה צבאית, אך כפוף למפקד היחידה. המילה "ראש" משמשת גם כאשר האדם שנושא בתפקיד הוא אישה. גולדה מאיר, למשל, נקראה במשך כל תקופת כהונתה "ראש הממשלה". בנובמבר 2012 אישרה האקדמיה ללשון העברית להשתמש גם בצורה "ראשה" (ובסמיכות: "ראשת") לאישה. בהתאם לכך, בכנסת ה-19 ניתן היה לכנות את שלי יחימוביץ' גם ראשת האופוזיציה. כפל המשמעות של המילה "ראש" משמש בברכה המקובלת בראש השנה על ראש של דג: "שנהיה לראש ולא לזנב". בצה"ל מקובל התואר "מפקד" למי שעומד בראש יחידה מבצעית, והתואר "ראש" למי שעומד בראש יחידת מטה. בהתאם לכך, העומד בראש אגף מאגפי המטכ"ל קרוי "ראש" (למשל ראש אמ"ן), וכך גם ברמות הארגוניות שמתחתיו: ראש מחלקה (רמ"ח), ראש ענף (רע"ן) וראש מדור (רמ"ד). למשל: ראש הממשלה גולדה מאיר יוצאת היום לארצות הברית, דבר, 24 בספטמבר 1969 דף פייסבוק של האקדמיה ללשון העברית, 25 בנובמבר 2012 ניר חסון, האקדמיה ללשון: מהיום אמרו ראשת הממשלה, באתר הארץ, 25 בנובמבר 2012 אחלו לי בהצלחה - אני ראשת האופוזיציה, באתר של שלי יחימוביץ'
דללול

דללול (באנגלית: Dallol, באמהרית: ዳሎል) הייתה עיר[דרושה הבהרה] בצפון אתיופיה, השוכנת במחוז עפר ובגובה של כ-130 מטרים מתחת לפני הים. בעיר זאת היה מספר זעום של תושבים ולפי הנתונים של השלטונות באתיופיה היא תוארה כעיר רפאים. דללול נחשבת למקום המיושב החם ביותר על פני כדור הארץ. בין השנים 1960 ל-1966 עמד ממוצע הטמפרטורות השנתי בה על 35 מעלות צלזיוס. הטמפרטורה החודשית הממוצעת בחודש החם ביותר (אוגוסט) עומדת על 47 מעלות צלזיוס. דללול היא אחת מהערים המבודדות ביותר בעולם. אין בה כבישים ושירות התחבורה היחידי הפעיל בה הוא שיירות גמלים שמגיעות אליה כדי לאסוף מלח. העיר הייתה מרכז חשוב לתעשיית המלח והאשלג באתיופיה. ייצור האשלג מדללול פסק לאחר מלחמת העולם הראשונה, ובין 1920 ל-1941 נעשו מספר ניסיונות לא מוצלחים כדי לחדש את הייצור. בין 1925 ל-1929 כרתה חברה איטלקית כ-25,000 טונות של סילביט מדללול. ב-2004 נודעה העיר בעולם לאחר שנשיונל ג'יאוגרפיק וערוץ 4 של הטלוויזיה הבריטית הציגו אותה בסדרה שעסקה במקומות בהם שוררים התנאים הקיצוניים ביותר על פני כדור הארץ. אוימיאקון – המקום המיושב הקר ביותר על פני כדור הארץ. גלריית תמונות של העיר (באנגלית) ערך זה הוא קצרמר בנושא גאוגרפיה של אתיופיה ובנושא יישובים באפריקה. אתם מוזמנים לתרום לוויקיפדיה ולהרחיב אותו.
ביסונס לואימה

ביסונס לואימה (בפינית: Bisons Loimaa), היא קבוצת כדורסל פינית מהעיר לואימה, המתמודדת בליגה הפינית. הקבוצה הוקמה בשנת 1963 והשתתפה שנים רבות בליגות הנמוכות. בסיום עונת 2007/08 העפילה הקבוצה לליגה השנייה, בתחילת עונת 2010/11 החלה חברת מיזוג אוויר בשם "נילן ביסונס" לתמוך כלכלית במועדון, כשבסיום העונה העפילה הקבוצה לראשונה בתולדותיה לליגה הבכירה. בעונת הבכורה (2011/12) הגיעה הקבוצה עד לסדרת גמר הפלייאוף וניצחה את קבוצת קטאיה יואנסו 1-3, וזכתה בתואר האליפות הראשון שלה. בעונת 2012/13 זכתה באליפות שנייה ברציפות, לאחר ניצחון בסדרת הגמר 2-3 מול קבוצת קוטקה באסקט. כמו כן הגיעה הקבוצה עד לגמר הגביע הפיני והפסידה לקבוצת פירינטו טמפרה. הקבוצה מארחת בלואימה ארנה, המכיל 1,500 מקומות ישיבה. במשחקי היורוקאפ נודדת הקבוצה 150 קילומטרים ומאחרת בהיכל הקרח בהלסינקי המכיל 8,200 מקומות ישיבה. בעונת 2013/14 תשתתף הקבוצה לראשונה בתולדותיה בשלב הבתים של היורוקאפ. בעונת 2014/15 משתתפת הקבוצה גם בליגת VTB. הליגה הפינית: אליפות (2): 2012, 2013 חצי גמר: 2014 הגביע הפיני: גמר: 2013 חצי גמר: 2012 מדיה וקבצים בנושא ביסונס לואימה בוויקישיתוף אתר האינטרנט הרשמי של ביסונס לואימה
היסרליק

היסרליק (בטורקית: Hisarlik) הוא אזור בצפון מערב טורקיה, דרומית למצר הדרדנלים, בו מצא היינריך שלימן, הארכאולוג הגרמני, את חורבות העיר העתיקה טרויה. מדיה וקבצים בנושא היסרליק בוויקישיתוף היסרליק, באתר אנציקלופדיה בריטניקה (באנגלית) ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
בדש

בדש הוא שם משפחה יהודי שמקורו אשכנזי. השם הוא נוטריקון של השם "בן דוד שלמה". ידוע גם על מקרה שבו משפחה יהודית ששמה היה שב"ד, שומר בית דין, ערכה שיכול אותיות בשמה מחרדת הפרעות. האם התכוונתם ל... ארז בדש – מנהל ישראלי, אל"ם במילואים ברק בדש – כדורגלן ישראלי גיא בדש – כדורגלן ישראלי חגי בדש – איש עסקים ישראלי, כיום מנכ"ל מכבי תל אביב בכדורסל יעל בדש – זמרת ושחקנית ישראלית משה בדש – איש עסקים ישראלי, מבעלי חברת פיקנטי פיני בדש – חבר כנסת לשעבר וכיום ראש מועצת עומר מקור השם בדש, באתר "אנו – מוזיאון העם היהודי" הזירה הלשונית: כשהַקֵר הופך לגבעון, באתר nrg
אלפרד אייזנשטאדט

אלפרד אייזנשטאדט (Alfred Eisenstaedt;‏ 6 בדצמבר 1898 – 24 באוגוסט 1995) היה צלם עיתונות יהודי אמריקאי ממוצא גרמני. ידוע בעיקר בשל צילומו המפורסם "יום הניצחון על יפן בכיכר טיימס" ובצילומיו הלא-מבוימים. הוא השתמש לרוב במצלמת לייקה 35 מ"מ. אייזנשטאדט נולד ב-1898 בפרוסיה המערבית שבגרמניה במשפחה יהודית. ב-1906 עבר עם משפחתו לבירה ברלין. צילום עניין את אייזנשטאדט כבר מילדותו, והוא החל לצלם בגיל 12 במצלמה שקיבל בהשאלה, ובגיל 14 קיבל את מצלמתו הראשונה, "קופסה" של קודאק. במלחמת העולם הראשונה שירת בצבא הגרמני ונפצע בשנת 1918. ב-1920, בימי רפובליקת ויימאר, בעת שעבד כמוכר חגורות וכפתורים, החל לצלם כפרילנסר בסוכנות צילום בברלין; הסוכנות נרכשה בשנת 1931 על ידי Associated Press. בשנת 1929 החל אייזנשטאדט לעבוד כצלם במשרה מלאה. ארבע שנים לאחר מכן הוא צילם פגישה של אדולף היטלר ובניטו מוסוליני באיטליה. הוא גם צילם את יוזף גבלס בחבר הלאומים בשנת 1933; בתמונה נראה גבלס כשהוא מזעיף את פניו, מכיוון שגילה שאייזנשטאדט הוא יהודי. בשנת 1935, לאחר עלייתו של היטלר לשלטון בגרמניה, היגר אייזנשטאדט לקווינס שבניו יורק, שם התגורר למשך שארית חייו. הוא צילם עבור מגזין לייף משנת 1936 עד 1972. בשנת 1989 קיבל את המדליה הלאומית לאמנויות מידי נשיא ארצות הברית דאז ג'ורג' הרברט ווקר בוש. אייזנשטאדט נהג לצאת לחופשה שנתית במהלך אוגוסט באיי מרתה'ס ויניארד במשך כ-50 שנה. במהלך הקיץ שם, הוא היה עושה מגוון ניסויים בצילום, כשהוא ניסה מגוון עדשות ופילטרים שונים. אייזנשטאדט חיבב מאוד את המגדלורים של המקום. שנתיים לפני מותו, אייזנשטאדט צילם במרתה'ס ויניארד את נשיא ארצות הברית ביל קלינטון ואשתו הילרי קלינטון עם בתם צ'לסי קלינטון. צילום זה נחשב כצילום האחרון שהוא צילם בחייו. אייזנשטאדט נפטר בגיל 96 במסצ'וסטס. מדיה וקבצים בנושא אלפרד אייזנשטאדט בוויקישיתוף תמונתו של יוזף גבלס בחבר הלאומים דפו של אייזנשטאדט באתר לייף, ובו מגוון תמונותיו ההיסטוריות מאמר על חייו וצילומיו מאת וויליאם מארק (אנגלית) יוסף לפיד, עדות חיה, מעריב, 20 בינואר 1967 (ביוגרפיה עם מבחר מתצלומיו) מיכל זהבי, גרמניה אז והיום – בתערוכת צילומים, דבר, 12 במאי 1981 גליה יהב, 70 שנה אחרי, הוויכוח סביב הנשיקה שסימלה את סוף מלחמת העולם השנייה לא שכך, באתר הארץ, 13 באוגוסט 2015 אלפרד אייזנשטאדט, באתר אנציקלופדיה בריטניקה (באנגלית) אלפרד אייזנשטאדט, באתר "Find a Grave" (באנגלית) אלפרד אייזנשטאדט, באתר Discogs (באנגלית)
קולין טרוורו

קולין ט. טרוורו (באנגלית: Colin T. Trevorrow; נולד ב-13 בספטמבר 1976, סן פרנסיסקו, קליפורניה, ארצות הברית) הוא תסריטאי, במאי ומפיק אמריקאי. טרוורו גדל באוקלנד. ב-1999, סיים את לימודיו בבית הספר לאמנויות על-שם באוניברסיטת ניו יורק. ב-2002 ביים את סרטו הקצר הראשון, "Home Base", שזכה ליותר מעשרים מיליון צפיות באינטרנט. הוא המשיך לעבוד כתסריטאי, וב-2006 מכר את תסריטו הספקולטיבי הראשון "Tester" לחברת "דרימוורקס". ב-2008 החל לשתף פעולה עם דרק קונולי, שאותו הכיר כסטודנט באוניברסיטת ניו יורק עשר שנים לפני כן. ב-2012 ביים טרוורו את הסרט "על אחריותכם בלבד", שכתב קונולי כשהוא מייעד לטרוורו את תפקיד הבמאי. הסרט זכה לשבחים שונים והועמד לפרס ה"אינדפנדנט ספיריט". לאור הצלחתו של הסרט, נשכרו טרוורו וקונולי על ידי חברת וולט דיסני לכתוב את הרימייק לסרט "נווט מכוכב אחר" מ-1986. הודעה זו באה לאחר שמועות שווא כי טרוורו יביים את הפרק השביעי בסאגת "מלחמת הכוכבים". כיום טרוורו עובד עם קונולי על תסריט בשם "Intelligent Life". ב-13 במרץ 2013 אישר כי יהיה שותף בכתיבה ובבימוי של "עולם היורה", סרט נוסף בסדרת סרטי "פארק היורה". בהמשך הושכר לתפקיד במאי הסרט "מלחמת הכוכבים - פרק 9: עלייתו של סקייווקר", אך בספטמבר 2017 פרסמה חברת לוקאס פילם הצהרה כי קולין עזב את הפרויקט עקב חילוקי דעות קריאטיביים. ב-2018 יצא סרט ההמשך של עולם היורה, עולם היורה: נפילת הממלכה. טרוורו לא ביים את הסרט (במקומו ביים חואן אנטוניו ביונה) אך הוא שימש כתסריטאי הסרט. שנה לאחר מכן ביים את הסרט הקצר "הקרב בביג רוק". הפקת סרטי פארק היורה הודיעה שהוא יהיה הבמאי של הסרט הבא בסדרה - עולם היורה 3, שייצא בשנת 2022. טרוורו מתגורר באנגליה, עם אשתו ושני ילדיו. מדיה וקבצים בנושא קולין טרוורו בוויקישיתוף קולין טרוורו, ברשת החברתית אקס (טוויטר) קולין טרוורו, ברשת החברתית אינסטגרם קולין טרוורו, במסד הנתונים הקולנועיים IMDb (באנגלית) קולין טרוורו, באתר AllMovie (באנגלית) קולין טרוורו, באתר Box Office Mojo (באנגלית) קולין טרוורו, במסד הנתונים הקולנועיים KinoPoisk (ברוסית)